

     H O T Ă R Â R E  Nr. 26
din data de 25 februarie 2021
[bookmark: _Hlk63933852][bookmark: _Hlk40788277]privind aprobarea coridorului de expropriere şi a declanşării procedurii de expropriere aferente lucrării de utilitate publică de interes local pentru obiectivul de investiție „Centura ocolitoare a localităţii Biharia”



[bookmark: _Hlk63933524]	        Având în vedere Referatul de aprobare nr.530/23.02.2021 prezentat de primarul comunei Biharia, în calitate de iniţiator, precum şi raportul de specialitate nr.531/23.02.2021  întocmit de compartimentul agricol, prin care se propune aprobarea coridorului de expropriere şi a declanşării procedurii de expropriere aferente lucrării de utilitate publică de interes local pentru obiectivul de investiție „Centura ocolitoare a localităţii Biharia”,
		Ţinând cont de faptul că amplasamentul aferent coridorului lucrării de utilitate publică se identifică prin Planurile de situaţie avizate de O.C.P.I. Bihor, astfel cum rezultă din Procesul verbal de recepţie nr. 18 din 2021,
Luând în considerare necesitatea şi oportunitatea promovării obiectivului de investiție,
Ţinând seama de Hotărârea Consiliului Local al Comunei Biharia cu nr.21/2020 privind aprobarea încheierii unui acord de asociere între Municipiul Oradea, Comuna Biharia  și Asociația de Dezvoltare Intercomunitară Zona Metropolitană Oradea, pentru realizarea obiectivului de investiții “Centura ocolitoare a localității Biharia”, 
Având în vedere avizul comisiilor de specialitate ale Consiliului local al comunei Biharia,
	Luând în considerare prevederile art. 44 alin.(1) din Legea nr.273/2006 privind finanţele publice locale, cu modificările şi completările ulterioare, 
	Ţinând cont de prevederile Legii nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulteroare,
	Având în vedere prevederile Normelor metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, aprobate prin H.G. nr.53/2011,
Ţinând seama de prevederile art.27 din Legea cadastrului şi a publicităţii imobiliare, cu modificările
     şi completările ulterioare, 
	În temeiul art.129 alin.(2) lit.b) coroborat cu alin.(4) lit.d) al aceluiaşi articol, art.139 şi art.196 alin.(1) lit.a) din O.U.G. nr. 57/2019 privind Codul administrativ, cu modificările şi completările ulterioare,
Cu __13__ voturi “pentru”, _____ “împotrivă”, _____ “abţinere” ale consilierilor locali din numărul 
     total de 13 consilieri locali în funcţie,    

CONSILIUL  LOCAL  AL  COMUNEI BIHARIA
ADOPTĂ PREZENTA HOTĂRÂRE:

Art.1. Se aprobă coridorul de expropriere al lucrării de utilitate publică de interes local privind “Centura ocolitoare a localităţii Biharia”, identificat prin Planul de situaţie avizat de O.C.P.I. Bihor cu nr. 18 din 2021, Anexa nr.1 la prezenta Hotărâre.
Art.2. Se aprobă Lista cuprinzând proprietarii şi titularii altor drepturi reale ai căror imobile sunt afectate de coridorul de expropriere şi valoarea despăgubirii individuale, conform Anexei nr. 2 la prezenta Hotărâre.
Art.3. Se aprobă declanşarea procedurii de expropriere, pentru cauză de utilitate publică, a suprafeţelor necesare din imobilele, proprietate privată, afectate de coridorul de expropriere aprobat la art.1 din prezenta Hotărâre.
 Art.4. Se însuşește Raportul de evaluare întocmit de către societatea evaluatoare Evalmob SRL, pentru imobilele proprietate privată supuse exproprierii, reprezentând teren (inclusiv construcţii, unde e cazul), în suparafaţă totală de 164190 mp.
Art.5. Se aprobă alocarea din bugetul local al comunei Biharia a sumei de 1717106,58 lei, reprezentând valoarea despăgubirilor ce se vor acorda proprietarilor cuprinşi în Anexa nr. 2 la prezenta Hotărâre.
Art.6. Se mandatează primarul comunei Biharia - dl. Szilagyi Zoltan sau persoana legal desemnată de acesta, pentru emiterea Deciziei de expropriere.
Art.7. Se aprobă constituirea nr. cadastral, cu suprafața totală de 164190 mp, conform Anexei nr. 3 la prezenta hotărâre, reprezentând Tabelul cu toate imobile afectate de coridorul de expropriere aprobat la art. 1 din prezenta Hotărâre, respectiv înscrierea acestei suprafețe într-o nouă coală de Carte funciară, în proprietatea publică a UAT Comuna Biharia, după perfectarea operaţiunilor legale privind exproprierea imobilelor, proprietate privată, afectate de procedura de expropriere declanșată în baza prezentei hotărâri.
Art.8. Cu ducerea la îndeplinire a prezentei Hotărâri se încredinţează Primarul comunei Biharia, Compartimentul Buget şi Contabilitate şi A.D.I. Zona Metropolitană Oradea.
Art.9.  Prezenta hotărâre se comunică cu:
-    Instituţia Prefectului - Judeţul Bihor 
-    Primarul Comunei Biharia
-    Primarul Municipiului Oradea
-   A.D.I. Zona Metropolitană Oradea
-   O.C.P.I. Bihor        

